Damvannkalver

se systematisk inndeling


Damvannkalver (Colymbetini) er en stamme av biller og tilhører familiegruppen vannkalver.

 Utseende 
Damvannkalver har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Kroppen er nokså flattrykt, mye bredere enn høy.  Fasettøynene er relativt små og ikke utstående. Antennene er trådformede.

Damvannkalver er vanligvis mellom 10 og 20 millimeter lang som voksen. Larven er i sine siste larvestadier omtrent dobbelt så stor.

Hunnen har alminnelige framføtter, mens hannen har brede framføtter.  De er utvidet med noen sugeskåler den bruker under paring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.

 Levevis 
Både de voksne billene og  larvene, er  rovdyr.  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Damvannkalver  har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.

Damvannkalver tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vannkalvens indre og ytre organer endres.  Vannkalver lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.

 Systematisk inndeling 
Oversikten følger Artsdatabankens regler og de arter som er funnet i Norge eller antas å kunne bli oppdaget her. Angitt antall funn i Norge er fra september 2020. Det er mulig å søke flere opplysninger med navnet hos Artsdatabanken eller se fullstendig utbredelse og data for en art eller gruppe hos Artskart.

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver Dytiscidae Leach, 1815
 Underfamilien storvannkalver Colymbetinae Erichson, 1834
 Stammen storvannkalver Agabini Thomson, 1867
 Stammen damvannkalver Colymbetini Erichson, 1837
 Slekten Colymbetes Clairville, 1806
 Colymbetes dolabratus (Paykull, 1798), 108 funn i Norge
 Colymbetes fuscus (Linnaeus, 1758), 16 funn i Norge
 Colymbetes paykulli Erichson, 1837, 260 funn i Norge
 Colymbetes striatus (Linnaeus, 1758), 126 funn i Norge
 Slekten Nartus 0
 Slekten Rhantus Dejean, 1833
 Rhantus bistriatus (Bergsträsser, 1778)
 Rhantus consputus (Sturm, 1834)
 Rhantus exsoletus (Forster, 1771), 587 funn i Norge
 Rhantus fennicus Huldén, 1982
 Rhantus frontalis (Marsham, 1802), 66 funn i Norge
 Rhantus grapii (Gyllenhal, 1808), 17 funn i Norge
 Rhantus incognitus Scholz, 1927
 Rhantus latitans Sharp, 1882
 Rhantus notaticollis (Aubé, 1837), 48 funn i Norge
 Rhantus suturalis (MacLeay, 1825), 84 funn i Norge
 Rhantus suturellus (Harris, 1828), 229 funn i Norge

 Referanser 

 Kilder 
 Fauna Europaea Web Service (2004). Damvannkalver Fauna Europaea version 1.1.  www.faunaeur.org - utbredelsesdatabase for europeiske dyr. 

 Eksterne lenker 


Kategori:Vannkalver
Kategori:Biller formelt beskrevet i 1837
Kategori:Dyr formelt beskrevet av Wilhelm Ferdinand Erichson